Gedagte vir die dag: Kom terug! | Maroela Media
Lees Jeremia 3:19-25
Spyt kom te laat.
Daar is mense wat dit vas glo en dan die kop meewarig skud en sê: Krý vir jou! Julle wou mos nie hoor nie – en daar het julle dit nou! Dit is gans te laat vir trane; vat nou maar die pak.
Daar is ook dié wat dit asseblief nie wil glo nie, wat bly vasklou aan elke greintjie hoop dat dit tog nie so is nie. Dat daar nóg 'n kans is. Hulle roep uit: Sê my net wat ek moet doen!
Die profeet het weinig twyfel: Daar is net een moontlikheid en dit is om terug te kom. Om die krokodiltrane, die selfbejammering, opsy te skuif. Om daadwerklik om te draai.
Vir Ou Israel, hoereerders met die afgode-op-die-heuwels, kom die boodskap klinkklaar. Smekend: "Kom terug, kinders …" (v. 22). Hul antwoord klink so reg: "Ons wil in die aarde insink oor die skande, ons wil wegkruip van skaamte …" (v. 25). Sal Hy hulle hoor? Sal Hy hulle hierdie keer glo? Daar was immers soveel vorige kere? Omdraai vra 'n besluit – én die waar maak van daardie besluit.
Dít vereis 'n nuwe fokus. 'n Volgehoue wegkyk van die heuwels vol vlak verleiding. 'n Ongemaklike, moeilike krink van die nek en 'n opkyk na die berge, daar waar hul Hulp vandaan kom.
Nee, spyt kom nooit te laat nie. Nie by Hom wat ver kyk en dwarsdeur trane sien nie. Nie by Hom wat harte ken en weet wat werklike berou is nie.
U weet hoe lyk ek, Here. U sien my tot stilstand kom, U sien my omdraai. Hier kom ek, Here! Sal U my weer by U ontvang?
Gedagte vir die dag: 'n Nuwe naam
Hy? Hom? Hulp? Noem Hom op Sy Naam. God ons Hemelse Vader en Jesus Christus ons Verlosser, Redder en Saligmaker. Wat 'n betekenislose afgewaterde boodskap.
Vir die wat die volgende lees mag dit 'n uiters skokkende ontnugtering wees, maar dit is ongelukkig die waarheid. Yahweh onse Skeppergod hoor niks omdat Sy knegte Hom nie by Sy Heilige Naam aanspreek nie. soos wat Hy beveel het nie. Hulle spreek hom aan deur titels (die Here) en ook deur die naam van 'n ander god. Hulle ken nie die persoonlike stem van YAHWEH die "ENIGE" God en Heiland nie en luister nie na Sy persoonlike verklaring gemaak wat Hy gemaal he nie.Hulle verkies om eerder na die stem van die RKK se "drie-enige" dogma te luister Ek,… Lees meer »